ຕອນຄ່ຳວັນທີ 25 ພຶດສະພາ, ຢູ່ນະຄອນຫຼວງ ຮ່າໂນ້ຍ, ໄດ້ດຳເນີນກອງປະຊຸມທາງອອນລາຍລະຫ່ວາງທ່ານ ເຈິ່ນຕວນແອງ ລັດຖະມົນຕີກະຊວງອຸດສາຫະກຳ ແລະການຄ້າ ຫວຽດນາມ ແລະ ທ່ານນາງ Mary Ng ລັດຖະມົນຕີຮັບຜິດຊອບດ້ານການຄ້າສາກົນ, ສົ່ງເສີມການສົ່ງອອກ ແລະ ວິສາຫະກິດຂະໜາດນ້ອຍ ການາດາ. ກອງປະຊຸມແນໃສ່ຊຸກຍູ້ກົນໄກການຮ່ວມມືສອງຝ່າຍ, ຍາດແຍ່ງຜົນປະໂຫຍດສູງສຸດສັນຍາຄູ່ຮ່ວມມືຮອບດ້ານ ແລະ ກ້າວໜ້າຂ້າມ ປາຊິຟິກ (CPTPP) ນຳມາໃຫ້, ສ້າງຄວາມສະດວກໃຫ້ການສຳຜັດກັບຕະຫຼາດຂອງປະຊາຄົມວິສາຫະກິດສອງຝ່າຍໃນຂົງເຂດການຄ້າ ແລະ ການ ລົງທຶນ, ໃນສະພາບການບັນດາປະເທດພວມຟື້ນຟູເສດຖະກິດຫຼັງໂລກລະບາດໂຄວິດ-19 ແລະ ຮັບທ່າອ່ຽງການຫັນປ່ຽນລະບົບສະໜອງທົ່ວໂລກ
ທ່ານນາງ Mary Ng ໄດ້ເຫັນດີກັບທັດສະນະຂອງທ່ານ ເຈິ່ນຕວນແອງ, ພ້ອມທັງເນັ້ນໜັກເຖິງບົດບາດສຳຄັນຂອງຫວຽດນາມໃນຍຸດທະສາດຫັນການຕະຫຼາດເປັນຫຼາຍຮູບແບບ, ມຸ່ງໄປເຖິງພາກພື້ນອາຊີ - ປາຊີຟິດຂອງການາດາ. ປັດຈຸບັນ ຫວຽດນາມພວມແມ່ນຄູ່ຮ່ວມມືການຄ້າລາຍໃຫຍ່ທີ່ສຸດຂອງການາດາຢູ່ພາກພື້ນອາຊີຕາເວັນອອກສ່ຽງໃຕ້.
ລັດຖະມົນຕີສອງທ່ານ ໄດ້ແລກປ່ຽນສະພາບການປ້ອງກັນ, ສະກັດກັ້ນໂລກລະບາດໂຄວິດ-19 ຂອງ ຫວຽດນາມ ແລະ ການາດາ, ພ້ອມທັງສະເໜີເພີ່ມທະວີລະບົບສະໜອງ, ການຜະລິດ ແລະ ການ ສົ່ງອອກ, ໃນນັ້ນພິເສດແມ່ນຜ້າອັດປາກ, ອຸປະກອນປ້ອງກັນພະຍາດໃນສະພາບການໂລກລະບາດໂຄວິດ-19.
ສິ້ນສຸດກອງປະຊຸມ, ລັດຖະມົນຕີສອງທ່ານໄດ້ເຫັນດີວ່າ, ໃນສະພາບການໂລກລະບາດ ພວມມີການຜັນແປຢ່າງສັບສົນ ຈະຊີ້ນຳບັນດາຫົວໜ່ວຍທີ່ມີໜ້າທີ່ຄວາມຮັບຜິດຊອບທີ່ກ່ຽວຂ້ອງຮັບສາຮູບການແລກປ່ຽນທາງອອນລາຍຢ່າງເປັນປະຈຳ ໃນທຸກຂັ້ນ ເພື່ອຜັນຂະຫຍາຍບັນດາການເຄື່ອນຮ່ວມມື, ຊຸກຍູ້ການຄ້າ, ເຊື່ອມຕໍ່ການພົວພັນການຄ້າ, ປະກອບສ່ວນເຂົ້າການແກ້ໄຂບັນດາຄວາມຫຍຸ້ງຍາກ ໃຫ້ແກ່ປະຊາຄົມວິສາຫະກິດສອງຝ່າຍຢ່າງທັນການ, ປະກອບສ່ວນເພີ່ມທະວີການພົວພັນຄູ່ຮ່ວມມືເສດຖະກິດທີ່ດີງາມ ລະຫວ່າງສອງປະເທດ.
ບຸນຄົງ